Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
29 ก.ค. 2559

SET ไม่ผ่านแนวต้าน 1,530 จุด หลังผิดหวัง BOJ เป็นจังหวะซื้อ…”ซื้อ” BJC
ดัชนี SET อยู่ที่ 1,525.79 จุด +1.21 จุด +0.08% ปริมาณซื้อขาย 34,362  ลบ.
 
แนวรับ :          1,517          แนวต้าน :          1,535
 
สรุปทิศทางและแนวโน้มตลาด
ตลาดหุ้นผิดหวัง BOJ ไม่ลดดอกเบี้ย แต่เป็นจังหวะ “ซื้อ”: ตลาดหุ้นในภูมิภาค ถูกกดดัน หลัง BOJ คงอัตราดอกเบี้ยที่ -0.1% ผิดจากที่นักลงทุนคาดว่า BOJ จะลดอัตราดอกเบี้ยมาที่ -0.2% ถึง -0.3% และขยายวงเงินซื้อ ETF จาก 3.3 ล้านล้านเยน มาที่ 6 ล้านล้านเยน ใกล้เคียงคาด อย่างไรก็ดี ด้วยสภาพคล่องในตลาดเงิน-ทุนโลกและสภาพคล่องในประเทศที่สูง เศรษฐกิจไทยที่จะฟื้นตัว แนะนำการอ่อนตัวของ SET เป็นจังหวะ “ซื้อ” แนะนำ BJC ต่อเนื่องด้วยเป้าหมายพื้นฐาน 50 บาท
“ซื้อ” BJC…รับรู้กำไร BIGC เต็มปีตั้งแต่ปีหน้า หนุนกำไรโต 96% y-y: แนะนำ “ซื้อ” BJC ต่อเนื่อง ด้วยเป้าหมายพื้นฐาน 50 บาท จาก 1) การซื้อหุ้น BIGC ทำให้ Value-Chain ครบตั้งแต่ต้นน้ำไปจนถึงปลายน้ำ 2) เกิด Synergy ในการเพิ่มอัตรากำไรขั้นต้น เนื่องจากสามารถเพิ่ม Utilization Rate ของกระบวนการผลิตของ BJC ได้ 3) BJC จะขยายสาขาเร็วขึ้น ในปี 2018-20 พร้อมเปิดโอกาสทำ model ขายทรัพย์สินเข้าสู่กอง REITs 4) D/E ที่ 1.2x หลังเพิ่มทุนยังต่ำ สามารถสนับสนุนการเติบโตในอนาคตได้ 5) BJC มีสิทธิ์เข้าลงทุนใน Metro เวียดนามที่ต้นทุนไม่แพง หากว่า Metro เวียดนามสามารถทำกำไรได้ 6) หลัง BJC เพิ่มทุนจะมี Market Cap ใหญ่ติดอันดับ 20 ของตลาด และกำไรมีเสถียรภาพมากขึ้นหลังรวมกำไร BIGC จะเป็นเป้าหมายการเข้าซื้อของนักลงทุนสถาบันทั้งในประเทศ และต่างประเทศ รวมไปถึงมีโอกาสถูกเพิ่มใน SET50 และ MSCI ในอนาคต และ 6) ถ้าพิจารณาในทางเทคนิคมีรูปแบบ Cup with Handle เป้าหมาย 48-49 บาท
 
หุ้นที่น่าสนใจทางเทคนิค
MCS “ซื้อ” ราคาหุ้นดีดตัวขึ้นทำจุดสูงใหม่ระยะสั้น พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ และ MACD ชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่ 13.50 บาท และเป้าหมายถัดไปตามกรอบที่ 14.00 บาท
JAS “ซื้อ” ราคาหุ้นเริ่มดีดตัวขึ้นหลังพักตัว พร้อมปริมาณการซื้อขายเพิ่มสูงขึ้น สอดคล้อง MACD ชี้ขึ้น และเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 5.85 บาท ผ่านได้มีเป้าหมายถัดไปที่ 6.20 บาท
AAV “ซื้อ” ราคาหุ้นแกว่งตัวขึ้นต่อเนื่อง พร้อมปริมาณการซื้อขายสูงโดดเด่น สอดคล้องกับเครื่องมือ DI+ ตัด DI- และ ADX ขึ้นสนับสนุน เป็นจังหวะซื้อเก็งกำไร มีแนวต้านแรกที่ 6.85 บาท และถัดไปที่ 7.10 บาท